Diari Oficial de la Generalitat Valenciana


Sumari del DOGV 6440, del 18-01-2011 (2011/323)

RESOLUCIÓ d'11 de gener de 2011, del director general de Personal de la Conselleria d'Educació, per la qual es nomena el tribunal que ha de jutjar la prova prèvia de coneixement dels idiomes oficials de la Comunitat Valenciana en el procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes, i es convoca els aspirants declarats no exempts a la realització de la citada prova.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/323


Data del document
:   11-01-2011

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ d'11 de gener de 2011, del director general de Personal de la Conselleria d'Educació, per la qual es nomena el tribunal que ha de jutjar la prova prèvia de coneixement dels idiomes oficials de la Comunitat Valenciana en el procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes, i es convoca els aspirants declarats no exempts a la realització de la citada prova. [2011/323]  
De conformitat amb el que establix la base 6.1 de l'Orde de 22 de desembre de 2009, de la Conselleria d'Educació (DOCV de 30 de desembre), per la qual es convoca procediment d'accés als cossos de catedràtics d'Ensenyança Secundària i catedràtics d'Escoles Oficials d'Idiomes, esta Direcció General de Personal ha resolt:  
Primer  
Nomenar el tribunal que s'inserix com a annex a esta resolució per a realitzar la prova de coneixement dels idiomes oficials de la Comunitat Valenciana.  
Segon  
Els membres del tribunal hauran d'abstindre's d'intervindre, notificant-ho a la Direcció General de Personal, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'esta convocatòria.  
El termini per a manifestar l'abstenció serà de 10 dies comptats a partir de l'endemà a la publicació d'esta resolució en el Diari Oficial de la Comunitat Valenciana.  
Tercer  
Els aspirants podran recusar els membres del tribunal quan concórreguen en ells circumstàncies de les previstes en l'apartat anterior.  
Quart  
Els òrgans de selecció que actuen en estes proves selectives tindran dret a la indemnització per raó del servici prevista en el Decret 24/1997, d'11 de febrer. Aquells docents, el lloc de treball dels quals estiga ubicat fora del terme municipal del lloc/seu d'actuació del tribunal, quedaran acollits a l'excepció prevista en l'article 4.4 de la secció primera, capítol II del Decret 24/1997, d'11 de febrer.  
Quint  
Així mateix, es convoca els aspirants no exempts a la realització de la prova de coneixement dels idiomes oficials de la Comunitat Valenciana, que tindrà lloc el dia 26 de gener de 2011, a les 16.00 hores, en l'Escola Tècnica Superior d'Enginyeria d'Edificació de la Universitat Politècnica de València, situada en camí de Vera, s/n de València.  
Sext  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la Direcció General de Personal en el termini d'un mes des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
València, 11 de gener de 2011.- El director general de Personal: David Barelles Adsuara.  
Annex  
Tribunal examinador  
Tribunal titular  
President: Llopis Bauset, Frederic  
Vocal 1: Sendra Chesa, Josep   
Vocal 2: Torró Soriano, Joan  
Vocal 3: Lázaro Civera, Maria Àngels  
Vocal 4: Torres Cànoves, Vicenta  
Tribunal suplent  
President: López Sánchez, Francesc   
Vocal 1: Ruiz San Pascual, Francesc  
Vocal 2: García Henares, Concepció  
Vocal 3: Calatayud Ortiz, Ricard  
Vocal 4: Climent Martínez, Josep Daniel